[{"text_idx": "#000002", "text": "Dum jaroj, la kontrakt-laboristoj de la cementejo Holcim en Davao, postulis regulan postenon, konforme kun la filipina juro. Pasintjare, ili plendis c\u0302e la ministrejo de la Laboro kaj Dungado. Tamen en marto, 140 kontrakt-laboristoj estis maldungitaj, dum novaj laborkontraktoj estis proponitaj al la ne-sindikatanoj. De tiam, la laboristoj manifestig\u0302is antau\u0306 la uzino, sed en majo, ili eksciis, ke la posedanto de la uzino, la multnacia entrepreno pri cemento Lafarge Holcim, planas vendi la uzinon al la filipina trusto San Miguel, kies kontrau\u0306sindikata sinteno estas konata. La unua de majo, huliganoj perforte atakis la strikpostenon de la laboristoj, kaj la sindikato estas konvinkita, ke Holcim kulpas pri la atako. Tiuj laboristoj bezonas justecon, tute ne perforton kaj represion."}, {"text_idx": "#000003", "text": "La kontrakt-laboristoj antau\u0306e dungitaj c\u0302e Holcim Davao sciis, ke ili estas malmultekosta opcio por la direkcio, cele al nepagado de la salajroj kaj nerespekto de la kolektiva konvencio. Ili ofte devis labori po 16 g\u0302is 18 horojn tage por vivteni sin en malbonaj kondic\u0302oj. La filipina leg\u0302o malpermesas al la laboristoj dau\u0306re labori kiel kontraktantoj, sed tio g\u0302uste okazis. Kiam ili petis juran kompenson pro tiuj malobservadoj, ili estis senpravige maldungitaj. Ni postulas finon de tiu sensolva situacio, regulan laborpostenon por c\u0302iuj eks-kontrak-laboristoj maldungitaj, kaj monkompenson pro nia maldungo."}, {"text_idx": "#000007", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]